9.  การจัดการ

(1) โครงสร้างการจัดการ

-   โครงสร้างกรรมการบริษัท กรรมการบริษัทมี 3 ชุดคือ

1.  คณะกรรมการบริษัท

2.  คณะกรรมการตรวจสอบ

3.  คณะกรรมการบริหาร

-   ขอบเขตอำนาจหน้าที่และรายชื่อของคณะกรรมการ

1.  คณะกรรมการบริษัท

  มีขอบเขตและอำนาจหน้าที่ตามพระราชบัญญัติกฎหมายมหาชน ปฏิบัติหน้าที่ตาม

  วัตถุประสงค์ ข้อบังคับ และมติของที่ประชุมผู้ถือหุ้น ปฏิบัติตามหลักการของการกำกับดูแลกิจการที่ดี

  คณะกรรมการบริษัท 12 คน คือ

  นายบุญชู พงษ์เฉลิม ประธานกรรมการ

25. น.ส.วณี เต็มพิทยาคม รองประธานกรรมการ

  นายวิสิทธิ์ ลีละศิธร กรรมการ

  นางปิยดา สุกใส กรรมการ

  นายวิฑูร จุลไกรอานิสงส์ กรรมการ

  นายประเสริฐ กุลสมภพ กรรมการ

  นายลิว ชอ เท้ง กรรมการ

  นางอารี เต็มพิทยาคม กรรมการ

  นายภูเทพ พงษ์เฉลิม กรรมการ

  นางหว่อง ซุ่น หยี่ กรรมการ

  นายวู แมน ฟัน กรรมการ

  นางนพคุณ สมบูรณ์วิริยะ กรรมการ

  กรรมการผู้มีอำนาจลงลายมือชื่อแทนบริษัท คือ นายบุญชู พงษ์เฉลิม ลงลายมือชื่อร่วมกับ น.ส.วณี
  เต็มพิทยาคม หรือนางอารี เต็มพิทยาคม หรือนายภูเทพ พงษ์เฉลิม
  และประทับตราสำคัญของบริษัทฯ

2.  คณะกรรมการตรวจสอบ

  มีขอบเขตและอำนาจหน้าที่ในฐานะกรรมการของบริษัท และต้องปฏิบัติตามกฎบัตรของ

  คณะกรรมการตรวจสอบคือ

-   สอบทานงบการเงินรายไตรมาส และงบการเงินประจำปี

-   ดูแลให้บริษัทมีระบบการควบคุมภายในที่เหมาะสม และมีประสิทธิภาพ

-   ดูแลให้บริษัทปฏิบัติตามข้อกำหนดและกฎหมาย

-   ดูแลไม่ให้เกิดความขัดแย้งทางผลประโยชน์

-   พิจารณาคัดเลือกผู้สอบบัญชีของบริษัทฯ เพื่อเสนอต่อที่ประชุมผู้ถือหุ้นพิจารณาอนุมัติ

  คณะกรรมการตรวจสอบ 3 คนคือ

  นางปิยดา สุกใส ประธานคณะกรรมการตรวจสอบ

  นายวิฑูร จุลไกรอานิสงส์ กรรมการ

  นายประเสริฐ กุลสมภพ กรรมการ

3.  คณะกรรมการบริหาร

  มีขอบเขตและอำนาจหน้าที่ตามที่คณะกรรมการบริษัทฯ มอบหมาย ปฏิบัติหน้าที่ในการ

  บริหารเพื่อบรรลุวัตถุประสงค์ตามที่ตั้งเป้าหมาย

  คณะกรรมการบริหาร 7 คนคือ

  นายบุญชู พงษ์เฉลิม ประธานกรรมการบริหาร

  นายลิว ชอ เท้ง รองประธานกรรมการบริหาร

  นางอารี เต็มพิทยาคม ผู้อำนวยการฝ่ายบริหารและพัฒนาทรัพยากรมนุษย์

  และผู้อำนวยการฝ่ายตรวจสอบ

  นายภูเทพ พงษ์เฉลิม ผู้อำนวยการฝ่ายการตลาด

  นางหว่อง ซุ่น หยี่ ผู้อำนวยการฝ่ายการผลิต

  นายวู แมน ฟัน ผู้อำนวยการฝ่ายการผลิต

  นางนพคุณ สมบูรณ์วิริยะ ผู้อำนวยการฝ่ายการเงินและการบัญชี

-   รายชื่อเลขานุการบริษัท นางนพคุณ สมบูรณ์วิริยะ

(2) การสรรหากรรมการและผู้บริหาร

-   วิธีการคัดเลือกกรรมการ

  จำนวนคณะกรรมการบริษัทมีไม่น้อยกว่า 5 คน ให้ที่ประชุมผู้ถือหุ้นเลือกตั้งกรรมการ

  โดยผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง ผู้ถือหุ้นแต่ละคนจะต้องใช้คะแนนเสียง

  ที่มีอยู่ทั้งหมดของตนเลือกตั้งบุคคลเดียวหรือหลายคนเป็นกรรมการได้
  แต่จะแบ่งคะแนนเสียงให้ผู้ใด

  มากน้อยเพียงใดไม่ได้

-   จำนวนกรรมการที่มาจากผู้ถือหุ้นรายใหญ่แต่ละกลุ่ม ** ไม่มี **

-   สิทธิของผู้ลงทุนรายย่อยในการแต่งตั้งกรรมการ ผู้ถือหุ้นทุกคนมีคะแนนเสียงเท่ากับหนึ่งหุ้นต่อ

  หนึ่งเสียง

(3) ค่าตอบแทนผู้บริหาร

-   ค่าตอบแทนที่เป็นตัวเงิน

-   ประธานกรรมการได้รับค่าตอบแทน 240,000 บาท กรรมการได้รับผลตอบแทนคนละ
    120,000 บาท

-   คณะกรรมการได้รับค่าตอบแทนคือ เงินค่าเบี้ยประชุมกรรมการ

-   ค่าตอบแทนรวมคณะกรรมการบริหารในปี 2545 จำนวน 7 คน รวมเป็นเงิน 10,669,800
    บาท

-   ค่าตอบแทนอื่นๆ ** ไม่มี **

(4) การกำกับดูแลกิจการ

  บริษัทตระหนักถึงความสำคัญและประโยชน์ของการกำกับดูแลกิจการที่ดี
  เพื่อให้บริษัทฯมีความมั่นคงและสามารถขยายธุรกิจให้เจริญก้าวหน้าท่ามกลางความเปลี่ยนแปลงทางเศรษฐกิจและสังคมในยุคโลกาภิวัฒน์นี้
  บริษัทฯยึดแนวทางการปฏิบัติตามหลักการกำกับดูแลกิจการที่ดี 15 ข้อดังนี้

1.  นโยบายเกี่ยวกับการดูแลกิจการ บริษัทฯได้กำหนดนโยบายมาตรฐานการจัดการ
    ระบบการควบคุมและตรวจสอบภายใน ยึดถือการปฏิบัติในแนวทางมาตรฐาน ISO 9002
    และภายใต้กรอบกำหนดของกฎหมาย และจริยธรรมทางธุรกิจ

2.  สิทธิของผู้ถือหุ้น ในปี 2545 บริษัทฯมีการประชุมสามัญผู้ถือหุ้นประจำปี 1 ครั้ง เมื่อวันที่ 26
    เมษายน 2546 โดยได้ส่งหนังสือนัดประชุม แจ้งวัน เวลา และสถานที่ของการประชุม
    พร้อมทั้งวาระการประชุมและความคิดเห็นของคณะกรรมการ รวมทั้งหนังสือรายงานประจำปี
    2544 ให้ผู้ถือหุ้นก่อนการประชุม 7 วัน
    นำหนังสือนัดประชุมลงประกาศบนหน้าหนังสือพิมพ์ก่อนวันประชุม เพื่อให้รับทราบโดยทั่วกัน

3.  สิทธิของผู้มีส่วนได้เสีย บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่มคือ
    พนักงานได้รับผลตอบแทนที่เป็นธรรมและเหมาะสม
    บริษัทฯได้ปฏิบัติตามเงื่อนไขของการชำระหนี้อย่างเคร่งครัด
    ได้ปฏิบัติต่อลูกค้าด้วยความซื่อสัตย์สุจริต
    และได้ปฏิบัติตามข้อกำหนดด้านสุขอนามัยเพื่อให้มีสภาพแวดล้อมที่ดี ปราศจากมลพิษทั้งปวง
    ในบริเวณที่กิจการต่างๆของบริษัทตั้งอยู่

4.  การประชุมผู้ถือหุ้น การประชุมสามัญผู้ถือหุ้นประจำปี 2545 ประธานกรรมการ กรรมการ
    กรรมการตรวจสอบ และผู้บริหาร ได้เข้าร่วมประชุม
    ในระหว่างการประชุมคณะกรรมการได้ตอบข้อซักถามของผู้ถือหุ้นในด้านการดำเนินงานด้านการเงินและนโยบายของบริษัท

5.  ภาวะผู้นำและวิสัยทัศน์
    คณะกรรมการบริษัทกำกับดูแลให้คณะกรรมการบริหารให้บริหารงานบรรลุตามนโยบาย แผนงาน
    และวัตถุประสงค์ที่ตั้งไว้ รายงานผลการดำเนินงานและวิเคราะห์ผลการดำเนินงานนั้น
    เพื่อวางกลยุทธทางธุรกิจทั้งในระยะสั้นและระยะยาว

6.  ความขัดแย้งทางผลประโยชน์ ในด้านการดูแลเรื่องการใช้ข้อมูลภายใน
    กรรมการและผู้บริหารของบริษัทฯจะต้องรายงานการถือหลักทรัพย์ของตน
    และคู่สมรสรวมถึงบุตรที่ยังไม่บรรลุนิติภาวะต่อที่ประชุมคณะกรรมการบริษัท
    และรายงานการเปลี่ยนแปลงการถือหุ้นตามข้อกำหนดของสำนักงานกำกับหลักทรัพย์และตลาดหลักทรัพย์
    กรรมการและผู้บริหารจะต้องไม่นำข้อมูลภายในไปหาประโยชน์ส่วนตัวทั้งทางตรงและทางอ้อม

7.  จริยธรรมธุรกิจ บริษัทฯได้ดำเนินธุรกิจโดยยึดมั่นบนพื้นฐานของจริยธรรม
    ความซื่อสัตย์สุจริตและเที่ยงธรรม ไม่ก่อให้เกิดผลเสียหายใดๆต่อสาธารณชน สังคม
    และประเทศ

8.  การถ่วงดุลของกรรมการที่ไม่เป็นผู้บริหาร กรรมการของบริษัทมี 12 คน ประกอบด้วย
    กรรมการที่เป็นผู้บริหาร 7 คน กรรมการที่ไม่เป็นผู้บริหาร 1 คน และกรรมการที่เป็นอิสระ 4
    คน ซึ่งกรรมการอิสระมีจำนวนเป็น 1 ใน 3 ของคณะกรรมการบริษัท

9.  การรวมหรือแยกตำแหน่ง ประธานกรรมการและประธานกรรมการบริหาร เป็นบุคคลเดียวกัน
    โครงสร้างของคณะกรรมการบริษัท ซึ่งมีกรรมการที่เป็นอิสระ 1 ใน 3 ของกรรมการทั้งคณะ
    ซึ่งจะทำให้เกิดการถ่วงดุล และการสอบทานการบริหารงาน

10. ค่าตอบแทนกรรมการและผู้บริหาร คณะกรรมการบริษัทได้รับผลตอบแทน เป็นค่าเบี้ยประชุม
    ตำแหน่งประธานกรรมการได้รับ 240,000 บาท และกรรมการได้รับคนละ 120,000 บาท
    คณะกรรมการบริษัท ไม่ได้รับผลตอบแทนใดๆ นอกจากค่าเบี้ยประชุม ผู้บริหารของบริษัท 7
    ราย ได้รับผลตอบแทนที่เป็นเงินเดือนและโบนัสรวม 10,669,800 บาท

11. การประชุมกรรมการ ในปี 2545 มีการประชุมกรรมการ 8 ครั้ง
    เป็นการประชุมพิจารณาผลการดำเนินงานประจำไตรมาสและประจำปีของ
    บมจ.คาสเซ่อร์พีคโฮลดิ้งส์ บริษัทย่อย และบริษัทร่วม 4 ครั้ง ประชุมตามวาระพิเศษ 4 ครั้ง
    กรรมการเข้าร่วมประชุมครบองค์ประชุมตามข้อบังคับของบริษัทโดยประธานกรรมการเป็นผู้ออกหนังสือนัดประชุม
    และแจ้งวาระของการประชุมล่วงหน้าก่อนการประชุม
    มติของที่ประชุมได้บันทึกเป็นลายลักษณ์อักษรและผ่านการรับรองของคณะกรรมการบริษัท

12. คณะอนุกรรมการ คณะกรรมการบริษัทได้แต่งตั้งคณะกรรมการตรวจสอบครั้งแรกเมื่อวันที่ 2
    พฤษภาคม 2542 มีวาระการดำรงตำแหน่งคราวละ 2 ปี ประกอบด้วยกรรมการอิสระ 3 คน
    คณะกรรมการตรวจสอบปัจจุบันดำรงตำแหน่งเมื่อวันที่ 21 พฤษภาคม 2544 นางปิยดา สุกใส
    เป็นประธานคณะกรรมการตรวจสอบ นายประเสริฐ กุลสมภพ และนายวิฑูร จุลไกรอานิสงส์
    เป็นกรรมการตรวจสอบ ในปี 2545 คณะกรรมการตรวจสอบมีการประชุม 4 ครั้ง
    โดยได้ปฏิบัติหน้าที่และความรับผิดชอบที่ระบุไว้ในกฎบัตรคณะกรรมการตรวจสอบ

13. ระบบการควบคุมและตรวจสอบภายใน บริษัทฯยึดถือการควบคุมและตรวจสอบภายใน
    ในแนวทางของมาตรฐานการจัดการ ISO 9002
    ทำให้มีความเชื่อมั่นได้ว่าระบบความควบคุมและตรวจสอบภายในนี้
    เพียงพอต่อการบริหารจัดการเพื่อบรรลุผลตามนโยบายของบริษัทฯที่ตั้งไว้

14. รายงานของคณะกรรมการ คณะกรรมการได้รายงานผลการดำเนินงานของบริษัทและบริษัทย่อย
    ในหัวข้อคำอธิบายและวิเคราะห์ฐานะการเงินและผลการดำเนินงาน
    พร้อมทั้งสารสนเทศในรายงานประจำปี

15. ความสัมพันธ์กับผู้ลงทุน บริษัทฯ
    ได้เปิดเผยข้อมูลที่มีความถูกต้องและครบถ้วนโดยทันทีผ่านตลาดหลักทรัพย์
    และมอบหมายให้ผู้อำนวยการฝ่ายการเงินและบัญชีทำหน้าที่ติดต่อสื่อสารกับผู้ลงทุน ผู้ถือหุ้น
    นักวิเคราะห์ และประชาชนทั่วไปที่ E-Mail Address : nopkoon@castlepeak.co.th

(5) การดูแลเรื่องการใช้ข้อมูลภายใน

-   นโยบายและวิธีการดูแลผู้บริหารในการใช้ข้อมูลภายใน

  ผู้บริหารจะต้องไม่นำข้อมูลภายในของบริษัท เพื่อหาประโยชน์ส่วนตัวทั้งทางตรงและทางอ้อม
  ผู้บริหารจะต้องยึดถือและปฏิบัติตามหลักการของสิทธิความเท่าเทียมกันในการรับรู้ข่าวสารและข้อมูลของบริษัท

-   มาตรการลงโทษ

  นอกจากจะต้องรับโทษตามความผิดที่คณะกรรมการกำกับหลักทรัพย์ และตลาดหลักทรัพย์ระบุไว้แล้ว
  จะต้องถูกพิจารณาความผิดจากคณะกรรมการบริษัท

(6) บุคลากร

-   จำนวนพนักงาน

  ------------------------------------- ----------- ----------- -----------
                                        ปี 2545      ปี 2544      ปี 2543

  - กลุ่มธุรกิจเสื้อผ้าสำเร็จรูป                 3,649       3,566       3,625

  - กลุ่มธุรกิจพัฒนาอสังหาริมทรัพย์              29          29          40

  รวม                                   3,678       3,595       3,665
  ------------------------------------- ----------- ----------- -----------

-   ผลตอบแทนรวมและลักษณะผลตอบแทนที่ให้กับพนักงานในปี 2545

-   กลุ่มธุรกิจเสื้อผ้าสำเร็จรูป 345,857,719 บาท

-   กลุ่มธุรกิจพัฒนาอสังหาริมทรัพย์ 6,572,056 บาท

-   ลักษณะผลตอบแทนที่ให้แก่พนักงานคือ เงินเดือน ค่าแรง โบนัส เงินรางวัล และค่าอาหาร

-   นโยบายในการพัฒนาพนักงาน

  อุตสาหกรรมผลิตเสื้อผ้าสำเร็จรูปเป็นอุตสาหกรรมที่ต้องใช้แรงงานเป็นสำคัญ
  บริษัทฯได้จัดการฝึกอบรมและเพิ่มทักษะในการทำงาน
  พัฒนาแรงงานไร้ฝีมือให้เป็นแรงงานระดับขั้นฝีมือ
  และพนักงานในระดับหัวหน้างานเข้าโครงการฝึกอบรมด้านบริหารงาน ฝึกอบรมโดยคณะอาจารย์
  นักวิชาการและผู้เชี่ยวชาญที่มีประสบการณ์สูงในอุตสาหกรรมผลิตเสื้อผ้าสำเร็จรูป